Republika e Kosovës

# Republika Kosova-Republic of Kosovo

**Qeveria –Vlada-Government**

**Ministria e Drejtësisë – Ministarstvo Pravde – Ministry of Justice**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NJOFTIM**

**PËR KOHËN, VENDIN E MBAJTJES DHE PAGESEN PËR PROVIM TË JURISPRUDENCËS**

Njoftohen të gjithë kandidatët të cilët kanë aplikuar për dhënien e provimit të Jurisprudencës për afatin **nëntor 2024**, se Provimi i Jurisprudencës, pjesa me shkrim do të mbahet me datat si në vijim:

Lënda: E Drejta Civile do të mbahet me datë 16 Nëntor 2024 (e shtune) me fillim në ora **10:00**, provimi do të zgjasë 4 (katër) orë.

Lënda: E Drejta Penale do të mbahet me datë 17 Nëntor 2024 (e diele ) me fillim në ora **10:00**, provimi do të zgjasë 4 (katër) orë.

Kandidatët janë të obliguar që të paraqiten për regjistrim jo më vonë se ora **08:00.**

Kandidatët të cilët nuk paraqiten në orarin e përcaktuar si më sipër ose paraqiten pasi që të gjithë kandidatët hyjnë në sallën e mbajtjes së Provimit të Jurisprudencës, nuk do të lejohen të marrin pjesë në provim.

**KANDIDATI ËSHTË I OBLIGUAR** që të marrë me vete dokumentin personal për identifikim (letërnjoftimin ose pasaportën). Në secilin rast, nuk do të pranohet asnjë dokumenti tjetër, përveç dokumenteve të përcaktuara si më lartë.

**KANDIDATIT I LEJOHET** qe në Provim të Jurisprudencës pjesa me shkrim, me vete të ketë vetëm: legjislacionin përkatës ne fuqi, lapsin kimik me ngjyrë të kaltër (ligjet nuk guxojnë të përmbajnë komentim).

**KANDIDATIT NUK I LEJOHET** që të ketë në sallë: asnjë lloj telefoni, kompjuteri, kamere, dëgjuese-kufje, aparat MP3, apo ndonjë pajisje tjetër elektronike të çfarëdo lloji.

**KANDIDATIT NUK I LEJOHET** që të ketë në posedim: asnjë lloj shënimi, materiali lexues apo material përshkrimi, forma të akteve gjyqësore dhe orë dore.

**KANDIDATËVE NUK U LEJOHET** asnjë lloj komunikimi në mes vete pasi provimi të ketë filluar, deri sa i njëjti të përfundoj.

Kandidatët do ti nënshtrohen kontrollit gjatë hyrjes në sallë dhe gjatë mbajtjes së provimit, dhe çdo shkelje e rregullave nga ana e kandidatit rezulton me diskualifikimin e tij, dhe shpalljen e provimit të pavlefshëm për të.

Vendi i mbajtjes se Provimit te Jurisprudencës me shkrim është kampusi i ri i Universitetit **“Isa Boletini”- Mitrovicë, Rr. Ukshin Kovaçica. 40000 Mitrovicë**.

**NJOFTIM**

**PËR KOHËN E PAGESËS PËR PROVIM DHE RIPROVIM TË JURISPRUDENCËS**

Njoftohen të gjithë kandidatët të cilët kanë aplikuar për dhënien e Provimit të Jurisprudencës për afatin e Nëntor 2024 dhe planifikoj që të hyn në provim me shkrim me datat 16 dhe 17 Nëntor 2024 si dhe ata qe kanë mbetur në Ri-provim, afati i pagesës do të jetë me datë 12.11.2024 dhe 13.11.2024, përmes platformës e-Kosova. *https://ekosova.rks-gov.net/Service/49*